|  |  |  |  |  |
| --- | --- | --- | --- | --- |
| Oppdraget | Konkretisering egen skole | Kompetanse\* | Kriterier\* | Aktiviteter\* |
| Smartere bruk av energi der du bor  Norge består av 357 kommuner. Kommunene er forskjellige. Noen ligger ved kysten, andre i innlandet og noen på fjellet. Noen av kommunene er store, og noen er små. Noen har mange innbyggere, andre få. Samtidig har alle kommunene til felles at de trenger energi for å løse ulike oppgaver. For eksempel trengs det energi for å bygge og bruke bygninger, for å produsere mat, for å holde fabrikker i gang og for å frakte varer og folk dit de skal.  Fornybar Norge er en organisasjon som jobber for at mer av energien vi bruker skal være fornybar. Fornybar energi er energi som kommer fra kilder som ikke blir brukt opp, for eksempel vann, vind og sol. Offshore Norge er en organisasjon for selskaper som jobber med å hente ut olje og gass. Både Fornybar Norge og Offshore Norge jobber for at vi skal klare å endre måtene vi skaffer og bruker energi på slik at vi gjør mindre skade på klima og miljø, men samtidig tar vare på arbeidsplasser og inntekter. Vi ønsker innspill fra dere som skal leve i framtiden: Hvilke tiltak bør vi satse på for å lykkes med dette i kommunen der dere bor?  Vi ønsker at dere skal:   1. finne ut hvilke oppgaver i deres kommune som krever mest energi, og hvor energien som brukes kommer fra 2. velge én av disse oppgavene som dere undersøker nærmere. En del av undersøkelsen bør være å samle inn informasjon i felt, som vil si der oppgaven blir utført, eller fra personer knytta til oppgaven. 3. bruke resultatene fra undersøkelsene deres til å foreslå tiltak som kan:  * minske behovet for energi i den oppgaven dere har undersøkt, og/eller * bidra til at mer av energien som brukes for å løse oppgaven kommer fra energikilder som er fornybare   Det må være både naturfaglig og teknologisk mulig å gjennomføre det dere foreslår. I tillegg må dere vurdere hvordan det vil påvirke arbeidsplasser og natur.  Frist for å sende inn forslaget deres er 1. mai 2025. Vi ser fram til å se løsningene deres på oppdraget og til å kåre vinneren av Årets løsning skoleåret 2024/25. Takk for at dere bidrar i dette viktige arbeidet, og lykke til! | Fag:  Elever:  Tidsperiode for gjennomføring:  Fokusområder:  Aktuelle problemstillinger i vår kommune:  Eksterne vi ønsker å samarbeide med: | *\*beskrives så konkret som mulig!*  Hvilke kunnskaper trenger elevene for å løse oppdraget?:  Hvilke ferdigheter trenger elevene for å løse oppdraget?: | \**bør deles med elevene i oppstarten av arbeidet*  En god løsning på oppdraget bør inneholde: | *\*med aktiviteter menes alt elevene deltar på i løpet av opplegget, f.eks. klasse- eller gruppediskusjoner, tavleundervisning, skriveoppgaver, innhente informasjon osv.*  Faser i undervisningsforløpet:   1. Elevene får oppdraget helt først i undervisningsopplegget 2. Elevene gjennomfører aktiviteter for å bygge nødvendige kunnskaper og ferdigheter. Tenk spesielt på:    * Aktiviteter i samarbeid med andre eller utenfor klasserommet    * Aktiviteter for underveisvurdering    * Aktiviteter knyttet til selve produktet (film, rapport, presentasjon etc.)  elevene skal levere 3. Elevene anvender det de har lært til å løse oppdraget |